Diari Oficial de la Generalitat Valenciana


Sumari del DOGV 3725, del 06-04-2000 (2000/2205)

Informació pública de l'alternativa tècnica de programa de desenvolupament de l'actuació integrada en sòl urbà per a urbanització del sector dels carrers de Sant Andreu, Santa Isabel, Sant Ferran i adjacents del Pla General d'Ordenació Urbana de Vinaròs.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3725

Data del DOGV
:   06-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2205


Organisme emissor
:   Promociones Miguel Aguilera, SL

Tipus de document
:   Anunci

Informació pública de l'alternativa tècnica de programa de desenvolupament de l'actuació integrada en sòl urbà per a urbanització del sector dels carrers de Sant Andreu, Santa Isabel, Sant Ferran i adjacents del Pla General d'Ordenació Urbana de Vinaròs. [2000/F2205]
  
La mercantil Promociones Miguel Aguilera, SL, ha formulat l'alternativa tècnica de programa de desenvolupament de l'actuació integrada en sòl urbà per a urbanització del sector dels carrers de Sant Andreu, Santa Isabel, Sant Ferran i adjacents del Pla General d'Ordenació Urbana de Vinaròs, compost de memòria justificativa i projecte d'urbanització.
  
En compliment del que s'estableix en l'article 48 de la Llei Reguladora de l'Activitat Urbanística, Llei 6/1994, de 14 de novembre, de la Generalitat Valenciana, se sotmet a informació pública l'alternativa tècnica esmentada, i es fa constar el següent:
  
Característiques essencials de la iniciativa
  
El document té per objecte programar la gestió i urbanització del sector dels carrers de Sant Andreu, Santa Isabel, Sant Ferran i adjacents del Pla General d'Ordenació Urbana de Vinaròs.
  
L'alternativa tècnica i tota la documentació complementària presentada davant l'ajuntament han sigut depositades i protocol·litzades en acta per a exposició pública a la notaria territorialment competent, que és la de Vinaròs, carrer de Sant Francesc, número 67-3r, codi postal 12692 i telèfon 65 569 73 15, de la qual és titular el senyor Manuel Manzanares Echeguren.
  
Aquesta documentació està a disposició dels interessats des de la data de publicació d'aquesta informació i pels terminis que estableix la Llei Reguladora de l'Activitat Urbanística. Igualment i als efectes de pertinença s'ha depositat a l'Ajuntament de Vinaròs amb data 7 de febrer de 2000 un exemplar per a exposició pública.
  
Així, se sotmet a informació pública, de conformitat amb el que s'estableix en l'article 48.1 i en l'article 46.3 de la Llei Reguladora de l'Activitat Urbanística, la citada alternativa tècnica de la unitat d'execució, pel termini de 20 dies, comptadors des de l'última publicació d'aquest anunci en un diari de difusió provincial i en el Diari Oficial de la Generalitat Valenciana.
  
En el període de pública exposició qualsevol interessat podrà formular al·legacions, proposicions juridicoeconòmiques en competència i alternatives tècniques a l'actuació proposada, així com podrà obtenir còpies de l'acta de la documentació protocol·litzada, o sol·licitar que li siga exhibida aquesta en l'horari d'atenció al públic del despatx de notaria.
  
Igualment, els interessats podran consultar la documentació depositada a l'ajuntament als mateixos efectes que són els referits pels articles 46 i 48 de la Llei Reguladora de l'Activitat Urbanística en l'horari d'atenció al públic.
  
El present anunci es publica igualment en el Butlletí Oficial de la Província de Castelló perquè servisca d'anunci als propietaris desconeguts o a aquells l'adreça dels quals no hi conste, o constara erròniament en el registre cadastral, de conformitat i als efectes previstos en l'article 59.4 de la Llei 30/1992, modificada per la Llei 4/1999, de Procediment Administratiu Comú, i se li reputarà a aquest la consideració d'edicte.
  
Als efectes legals de pertinença.